Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 244

2. A munkaterület rövid, jellemzõ leírása A munkaterület a polgári szerveknél — jogszabály alapján kiemelt szervek kivételével — katasztrófavédelmi, polgári védelmi szakfeladatok ellátását jelenti. A katasztrófavédelmi elõadó a közigazgatásban, a jogszabályban meghatározott kiemelt polgári szerveknél, a fegyveres és rendvédelmi szerveknél a szakterületnek megfelelõ katasztrófavédelmi, polgári védelmi feladatokat beosztott munkatársként végzi. Feladatkörében elõkészíti a katasztrófavédelmi és polgári védelmi tervek szakmai anyagait, tervezi és szervezi a békeidõszaki és minõsített idõszaki polgári védelmi feladatokat. Elkészíti, és naprakészen tartja a katasztrófavédelmi, polgári védelmi terveket, közremûködik a munkavállalók, a polgári védelmi szakalegységek, illetve a lakosság polgári védelmi tájékoztatásában, felkészítésében. A polgári védelmi feladatok végrehajtása során koordinálja az együttmûködõ szervezetek tevékenységét. Javaslatot dolgoz ki, és közremûködik a polgári védelmi szervezetek megalakítására és logisztikai biztosítására.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes